Uribrua

Uribrua eller Uri bru er en veibro på fylkesvei 63 i Norddal kommune. Broen krysser Valldøla ved gården Uri. 

Den er oppført av betong i 1924, og er en såkalt kvalfiskbro (eller hvalfiskerbru) med armerte betongbjelker. Det bærende rekkverket i betong er buet og gjør broen særmerket, dette er en av et fåtall slike broer i landet. Rekkverket i betong er 2,5 meter på det høyeste. Brospennet er 23 meter og utvendig bredde er 5,1 meter (innvendig 4 meter). Landkarene er i hugget naturstein sammenføyd med mørtel. Navn og byggeår er preget i rekkverkets betong. Brua krysser elva ved en innsnevring i dalen. Brua ble rehabilitert i 1993 og da viste de bærende delene seg å være i god stand og trengte bare overfladisk oppussing. Etter utbedring av kjørebanen ble største tillatte aksellast økt fra 8 til 10 tonn.foto fra bygging Statens vegvesen: Vegminner i Møre og Romsdal fylke. Molde, 2001.Veg og Virke nr. 2/1993 – artikkelen «Rehabilitering av «Hvalfiskbrua» i Valldal» av Halgeir Brudeseth 

Sammen med de andre nye broene og utbedring av bygdeveien gjennom Valldal på 1920-tallet gjorde den veien gjennom dalen kjørbar med bil, og utgjorde det første trinnet i anlegging av kjørevei over fjellet mellom Valldal og Romsdal. Den erstattet en utkragingsbro av trebjelker fra 1700–tallet, den gamle broen var 55 alen lang 4 alen bred.Torvik, Arne Inge: Om samferdsel i Møre og Romsdal. Molde: MRF, 2000. I 1911 hadde Norddal kommune ikke «hovedveger», bare «bygdeveger». Før betongbrua ved Uri ble satt opp i 1924 var det trebru (bjelkebru) med vel 18 meter spenn over storelva ved Uri.Helland, Amund (1911): Topografisk-statisisk beskrivelse over Romsdals amt. Oslo: Aschehoug, s.378. Brua ble revet ned av flom i oktober 1883 og gjenoppbygget på samme sted.Norddal bygdebok, 1975, s. 401.

 Se også 
 Løka gamle bru

 Referanser 

Kategori:Veibroer i Møre og Romsdal